text: Sønderjyskes træner: Et kæmpe-resultat
  04 august 2016 kl. 21.04
  - Det er et kæmpe resultat for klubben, sagde træner Jakob Michelsen på pressemødet efter sønderjyskes kamp.
  - Ingen havde troet på det for halvanden år siden. Først slår vi de tidligere norske mestre Strømsgodset ud. Og nu de tidligere polske mestre, der fører ligaen p.t.
  - Vi fik en OK start, men i første halvleg var Zaglebie Lubin bedst, fortsatte han. Anden halvleg var mere på vores præmisser. Set over to kampe fortjener vi at gå videre.
  Polakkernes træner, Piotr Stokowiec, lykønskede Sønderjyske:
  - Og siger samtidig tillykke til mine spillere, der har vist godt spil. Nu er fokus på den hjemlige liga. Selvom vi tabte kampen, så har vi vist god fodbold og høj kvalitet. Vi kan være stolte af den polske ligas niveau.
  Sønderjyske får ikke lov at hvile på laurbærene:
  - Lige nu er det FCK på søndag, konstaterede Jakob Michelsen. Derefter har vi for en sjælden gangs skyld en uge inden næste kamp, hvor Brøndby venter. Der kan vi rent faktisk få trænet, så vi kan forberede os optimalt på den modstander, vi skal møde.
  